《寄题莫谦仲山居西楼二首 其二 西楼》
宋代·孙觌

曾梯倚半空，百尺卧元龙。偃蹇一榻上，峥嵘两争雄。

暮卷珠帘雨，夜镇犀帷风。吾公安在哉，云间指青红。

俯视大千界，一器蚋满中。巢蚊幸有馀，国蜗遂相攻。

湛湛天一碧，万里磨青铜。不落牛背上，悠然送飞鸿。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。